ಅರ್ಚನಾ ಕಾಮತ್

## ಸಬ್ ಜೂನಿಯರ್ ರ್ಯಾಂಕಿಂಗ್ ಡ್ ಅರ್ಚಕ ಗಿರೀಶ್ ಕಾಮತ್ ದೊಂಬು

* ಅರ್ಚನಾ ಗಿರೀಶ್ ಕಾಮತ್ (ಪುಟ್ಟು ೧೭-೬-೨೦೦೦) ಕಣ್ಣ್ ತಜ್ಞೆರ್ ಗಿರೀಶ್ ಬೊಕ್ಕ ಅನುರಾಧ ಕಾಮತ್ ನಕುಲೆನ ಮಗೆ. ಟೆನ್ನಿಸ್ ಡ್ ಅರ್ಚನಾನ ಆಸಕ್ತಿನ್ ಅರೆನ ಮೆಗ್ಯೆ ಅಭಿನವ್ ಪನ್ಪಿನ ಒರಿ ಉತ್ಸಾಹಿ ಟೇಬಲ್ ಟೆನ್ನಿಸ್ ಆಟಗಾರೆ ಪ್ರೋತ್ಸಾಹಿಸಯೆರ್. ಅಲೆನ ಅಣ್ಣೆ ಒಂಜಿ ಹವ್ಯಾಸೊದಲೆಕ ಆಟ ಆಡೊಂದಿತ್ತೆರ್. ಅರೆನೊಟ್ಟುಗು ಆಟ ಆಡೊಂದು, ಅರ್ಚನೆಗ್ ಶೀಘ್ರೊಡು ಆಟೊಡು ಮಸ್ತ್ ಆಸಕ್ತಿ ಬುಲೆಂಡ್. 
* ಅರ್ಚನಾ 2015 ಡ್ದ್ ಅಂತರರಾಷ್ಟ್ರೀಯ ಮಟ್ಟೊಡು ನಿರಂತರವಾದ್ ಯಶಸ್ವಿಯಾದ್ ಉಲ್ಲೆರ್, ಇಟಾಲಿಯನ್ ಜೂನಿಯರ್ ಓಪನ್ (ಸಿಂಗಲ್ಸ್ ಬೊಕ್ಕ ಡಬಲ್ಸ್) ಡ್ ರಡ್ಡ್ ಕಂಚಿನ ಪದಕೊಲೆನ್ ಗೆಂದಿಯೆರ್. ಅತ್ತಂದೆ, ಅರ್ಚನಾ ಬೆಲ್ಜಿಯಂ ಓಪನ್ ಡ್ ಕ್ಯಾಡೆಟ್ ಬಾಲೆಲೆನ ತಂಡದ ಸ್ಪರ್ಧೆಡ್ ಬೊಳ್ಳಿ ಪದಕ ಗೆಂದಿಯೆರ್. ಫ್ರೆಂಚ್ ಓಪನ್ ಡ್ ಕ್ಯಾಡೆಟ್ ಗರ್ಲ್ಸ್ ಡಬಲ್ಸ್ ಸ್ಪರ್ಧೆಡ್ ಆರ್ ಚಿನ್ನದ ಪದಕೊನು ಗೆಂದಿಯೆರ್. ಇಂದೋರ್ ಡ್ ನಡತಿನ ಐಟಿಟಿಎಫ್ ವರ್ಲ್ಡ್ ಜೂನಿಯರ್ ಸರ್ಕ್ಯೂಟ್ ಫೈನಲ್ಸ್ ಡ್ ಕ್ವಾರ್ಟರ್ ಫೈನಲ್ ಗ್ ಪ್ರವೇಶ ಮಲ್ತಿನ ಸುರುತ ಭಾರತೀಯ ಪೊಣ್ಣು ಮಗಲ್ ಆಯೆರ್. ಅರ್ಚನಾ ತನ್ನ ಸುರುತ ಪ್ರಯತ್ನೊಡು ಶ್ಲಾಘನೀಯ ಐನ್ ನೇ ಸ್ಥಾನೊಡು ತೃಪ್ತಿ ಆಯೆರ್, ಆಂಡ ನಿರಾಸೆ ಆಯೆರ್.
* ಚಿತ್ರ: http://www.prajavani.net/news/article/2016/10/31/448748.html  ಡ್  ಡ್ Archived 

## ಟೆನ್ನಿಸ್ ಕ್ರೀಡೆದ ಸುರುತ ದಿನ |

* ಟೇಬಲ್ ಟೆನ್ನಿಸ್ ಜಗತ್ತುಡು 'ಪ್ರಿನ್ಸೆಸ್ ಆಫ್ ದ ಪ್ಯಾಡಲ್' ಪಂಡ್ದ್ ಪುದರ್ ಪೋಯಿನ ಅರ್ಚನಾ ಗಿರೀಶ್ ಕಾಮತ್ ಈ ಕ್ರೀಡೆಡ್ ಮಸ್ತ್ ಸುರುತ ಸ್ಥಾನೊಲೆನ್ ಸೃಷ್ಟಿ ಮಲ್ತೆರ್. ಒಂಜೊಂಜಿ ವರ್ಸೊಡ್ದಿಂಚಿ ಟೇಬಲ್ ಟೆನ್ನಿಸ್ ರಂಗೊಗು ಪ್ರವೇಶ ಮಲ್ತಿನ ಅರ್ಚನೆ ನಿರಂತರ ಕಷ್ಟ, ಸಮರ್ಪಣೆ, ಸಮರ್ಪಣೆಡ್ ಈ ಆಟೊನು ಮಾಸ್ಟರ್ ಮಲ್ತ್ ದ್ ಬೆಂಗಳೂರುಡ್ದ್ ಜಗತ್ತ್ ದ ಮುಖ್ಯ ಸ್ಥಾನೊಗು ಏರ್ದ್ ಂಡ್. ತನ್ನ ನೆಚ್ಚಿನ ಟಾಪ್ ಸ್ಪಿನ್ ಶಾಟ್ ಡ್ ಎದುರಾಳಿಲೆನ್ ಮೌನ ಮಲ್ಪುನ ಸಾಮರ್ಥ್ಯ ಉಪ್ಪುನ ಅರ್ಚನಾ ಟೇಬಲ್ ಟೆನ್ನಿಸ್ ಇತಿಹಾಸೊಡು ಪೊಸ ಅಧ್ಯಾಯೊಲೆನ್ ಬರೆತೆರ್. ೨೦೧೧ಡ್ ಅಂಡರ್-೧೨ ಬೊಕ್ಕ ಅಂಡರ್-೧೮ ಗ್ ರಾಜ್ಯ ಶ್ರೇಣಿ ಪಂದ್ಯಾವಳಿಲೆನ್ ಗೆಂದಿನ ಮೂಲಕ ಗಮನ ಕೊರ್ಪಾದ್ ದ್ ಮುಕ್ಲೆನ ವರ್ಷ ರಾಜ್ಯ ಉಪ-ಜೂನಿಯರ್ ಶ್ರೇಣಿಡ್ ಮುನ್ನಡೆ ಮಲ್ಪುನ ಸಾಧನೆನ್ ಸಾಧಿಸಯೆರ್. ೧೩ ವರ್ಸೊದ ಪ್ರಾಯೊಡು ಅಂಡರ್-೧೫ ಸಬ್-ಜೂನಿಯರ್, ಅಂಡರ್-೧೮ ಜೂನಿಯರ್, ಅಂಡರ್-೨೧ ಯೂತ್ ಗರ್ಲ್ಸ್ ಬೊಕ್ಕ ಮಹಿಳಾ ಸಿಂಗಲ್ಸ್ ವಿಭಾಗೊಲೆಡ್ ಸ್ಟಾರ್ ಆಯಿನ ಅರ್ಚನಾ, ವರ್ಷದ ಅಂತ್ಯೊಗು (೨೦೧೩) ಮುಟ್ಟ ನಾಲ್ ವಿಭಾಗೊಲೆಡ್ ಶ್ರೇಣಿಡ್ ಮುಖ್ಯ ಸ್ಥಾನೊನು ಮುಂದುವರಿಸದ್ ಒಂಜಿ ಪೊಸ ಅಧ್ಯಾಯೊನು ಬರೆಯೆರ್. ಈ ಸಾಧನೆನ್ ಸಾಧಿಸಾಯಿನ ಕರ್ನಾಟಕೊದ ಒಂಜೇ ಆಟಗಾರ್ತಿ ಪನ್ಪಿನ ಗೌರವೊನುಲಾ ಆರ್ ಪಡೆಯೆರ್. 2013 ಅರ್ಚನಾನ ಕ್ರೀಡಾ ಜೀವನೊಗು ಪೊಸ ಪೊರ್ಲು ಕೊರ್ತುಂಡು. ಆ ವರ್ಷ, ಆರ್ ಬೇತೆ ಬೇತೆ ವಯಸ್ಸಿನ ಗುಂಪುದ ಪಂದ್ಯಾವಳಿಲೆಡ್ 30 ಬಿರುದುಲೆನ್ ಗೆಂದಿಯೆರ್. ರಾಷ್ಟ್ರೀಯ ಚಾಂಪಿಯನ್ ಶಿಪ್ ದ ಸಿಂಗಲ್ಸ್ ಡ್ ಚಿನ್ನದ ಪದಕ ಗೆಂದಿನ ಮೂಲಕ ಟೇಬಲ್ ಟೆನ್ನಿಸ್ ಪಂಡಿತೆರೆನ್ ಆಶ್ಚರ್ಯ ಮಲ್ತೆರ್. ಅಪಗಡ್ದ್ ಬೊಕ್ಕ, ಆರ್ ತನ್ನ ಗೊಬ್ಬುಡು ಒಂಜಿ ಸ್ಥಿರವಾದ್ ಬೊಕ್ಕ ಯಶಸ್ವಿ ಮಾರ್ಗೊನು ನಡಪಾದ್, ಐಟಿಟಿಎಫ್ ವಿಶ್ವ ಜೂನಿಯರ್ ಸರ್ಕ್ಯೂಟ್ ಫೈನಲ್ಸ್ ದ ಕ್ವಾರ್ಟರ್ ಫೈನಲ್ ಗ್ ತಲುಪುನ ಸುರುತ ಭಾರತೀಯ ಗೊಬ್ಬುಗಾರ್ತಿ ಆಯೆರ್.

## ತರಬೇತಿ ಬೊಕ್ಕ ಶ್ರದ್ಧೆ

* ಪ್ರವೀಣ್ ಜೋಶಿ, ಒರ್ತಿ ಹಿರಿಯ ರಾಜ್ಯ ಕೋಚ್, ಅಲೆಗ್ ಆಟದ ಮೂಲಭೂತ ವಿಷಯೊಲೆನ್ ಕಲ್ಪಾಯೆರ್. ಅರ್ಚನಾನ ಸುರುತ ಮಲ್ಲ ಗೆಲುವು 2013ಡ್ ಬತ್ತ್ಂಡ್, ಅಪಗ ಆರ್ ಅಜ್ಮೀರ್ ಡ್ ಸಬ್-ಜೂನಿಯರ್ ನ್ಯಾಷನಲ್ಸ್ ಸಿಂಗಲ್ಸ್ ಟೈಟಲ್ ಗೆಂದಿಯೆರ್. ಅರ್ಚನೆ ರಾಷ್ಟ್ರೀಯ ಮಟ್ಟೊಡು ಇತ್ತೆ ಮುಟ್ಟ 17 ಪದಕೊಲೆನ್ ಗೆಂದಿಯೆರ್, ಅವುಲು 11 ಚಿನ್ನದ ಪದಕೊಲು ಉಂಡು. 'ತರಬೇತಿದ ಈ ಬೆಂಗಳೂರು ಪೊಣ್ಣನ ಬದ್ಧತೆ ಅರೆನ್ ಮಸ್ತ್ ಎತ್ತರೊಗು ಕೊನತ್ಂಡ್' ಪಂದ್ ಅಲೆನ ಅಪ್ಪೆ ಅಮ್ಮೆ ಪನ್ಪೆರ್. "ಅಲೆಗ್ ವ್ಯವಸ್ಥಿತ ತರಬೇತಿ ಕೊರ್ಪಿನ ನಿಟ್ಟಿಡ್, ಬೋನಾನ್ ಥಾಮಸ್ ಜಾನ್ (ಕ್ಯಾಂಟನ್ಮೆಂಟ್ ರೈಲ್ ಕ್ಲಬ್) ಬೊಕ್ಕ ಅಲೋಸಿಯಸ್ ಸಾಗೈರಾಜ್ (ಎಂಎಸ್ಎಸ್ಟಿಎ) ಕೋಚ್ ಮಲ್ತೆರ್. ಅಕ್ಲೆನ ತರಬೇತಿ ಬೊಕ್ಕ ನಿಶ್ಚಯ ಅಲೆನ್ ಒರಿ ಬಲವಾದ್ ಸ್ಪರ್ಧಿ ಆಯೆರೆ ಸಹಾಯ ಮಲ್ತ್ಂಡ್," ಪನ್ಪೆರ್ ಅರ್ಚನಾ. ಪ್ರತಿ ದಿನ ಆಜಿ ಗಂಟೆದ ತರಬೇತಿ ಬೊಕ್ಕ ಈ ರಡ್ಡ್ ಕೋಚ್ ಲು ಅರೆನ ಮಗೆನ ವೃತ್ತಿಜೀವನೊನು ರೂಪಿಸೆರೆ ಅಪಾರ ಕೊಡುಗೆ ಕೊರ್ತೆರ್ ಪಂದ್ ಅರೆನ ಅಮ್ಮೆ ಪನ್ಪೆರ್. "ಅರ್ಚನಾ ನಿಧಾನವಾದ್ ಜಗತ್ತ್ ದ ಬೇತೆ ಬೇತೆ ಪಂದ್ಯಾವಳಿಲೆಡ್ ಕಠಿಣ ಹಂತೊಲೆನ್ ಎದುರಿಸೆರೆ ಕಲ್ಪುನಗ ಉಲ್ಲೆರ್. ಅರ್ಚನಾ ಈ ವರ್ಷ ಸೀನಿಯರ್ ನ್ಯಾಷನಲ್ಸ್ ಡ್ ಪಾಲ್ ಪಡೆಯೆರ್, ಒಲಿಂಪಿಕ್ ಗೋಲ್ಡ್ ಕ್ವೆಸ್ಟ್ ದ ಬೆಂಬಲೊಡು. "ಟೇಬಲ್ ಟೆನ್ನಿಸ್ ಪಂಡ ಮನಸ್ಸ್, ಶರೀರ ಬೊಕ್ಕ ಆತ್ಮೊಗು ಲಾಭ ಕೊರ್ಪಿನ ಒಂಜಿ ಅದ್ಭುತ ಗೊಬ್ಬು; ಟೇಬಲ್ ಟೆನ್ನಿಸ್ ಎನ್ನ ಜೀವನ, ಎಂಕ್ ಅದ್ಭುತ ಕೋಚ್ ಲು ಉಲ್ಲೆರ್," ಪನ್ಪೆರ್ ಅರ್ಚನಾ.[೧]

## ಅಪ್ಪೆ ಅಮ್ಮೆರೆನ ಪ್ರೋತ್ಸಾಹ

* "ಎನ್ನ ಅಪ್ಪೆ ಅಮ್ಮೆರೆನ ಕಾರಣೊಡ್ದ್ ಯಾನ್ ಇನಿ ಉಲ್ಲೆ. ಅಕುಲು ಎಂಕ್ ಪ್ರತಿಯೊಂಜಿ ಹೆಜ್ಜೆಡ್ಲಾ ಸಹಾಯ ಮಲ್ತೆರ್. ಯಾನ್ ಒಡೆಗ್ ಪೋಂಡಲಾ, ಎನ್ನ ಅಮ್ಮೆ ಎನ್ನೊಟ್ಟುಗು ಉಲ್ಲೆರ್. ಅಕುಲು ಎಂಕ್ ಪ್ರತಿಯೊಂಜಿ ಪರಿಸ್ಥಿತಿಡ್ ಸ್ಫೂರ್ತಿ ಕೊರ್ಪೆರ್. ಅಕ್ಲೆನ ಪ್ರೀತಿ ಎಂಕ್ ಸ್ಫೂರ್ತಿ." ಅರ್ಚನ ಮೆಚ್ಚ್‌ಗೆದ ಪಾತೆರ. ಬ್ಯಾಡ್ಮಿಂಟನ್ ಗೊಬ್ಬುಗಾರ್ತಿ ಸೈನಾ ನೆಹ್ವಾಲ್ ಬೊಕ್ಕ ಸ್ವಿಸ್ ಟೆನ್ನಿಸ್ ಗೊಬ್ಬುಗಾರ್ತಿ ರೋಜರ್ ಫೆಡರರ್ ಅರೆನ ಮೆಚ್ಚಿನ ಕ್ರೀಡಾಪಟುಲು.
* **ದುಂಬುದ ಯೋಜನೆ** :
* ಅಕುಲು ತರಬೇತಿಗ್ ಜರ್ಮನಿಗ್ ಪೋವೊಂದುಲ್ಲೆರ್. ನವೆಂಬರ್ ೩೦ ಡ್ದ್ ವಿಶ್ವ ಜೂನಿಯರ್ ಚಾಂಪಿಯನ್ ಶಿಪ್ ಅಲ್ಪ ನಡಪುಂಡು, ಬೊಕ್ಕ ಅಯಿಟ್ ಒಂಜಿ ಪ್ರಶಸ್ತಿನ್ ಗೆಂದಿನವು ಅಕ್ಲೆನ ಗುರಿ. ಅಕುಲು ಅಯಿಕ್ ತಯಾರಿ ಮಲ್ಪೆರೆ ಸುರು ಮಲ್ತೆರ್.

## ಗ್ರೇಡ್ ಲು

* **ಅರ್ಚನಾನ ಇತ್ತೆದ ರಾಷ್ಟ್ರೀಯ ಶ್ರೇಣಿ** :
* ೨೧ ವರ್ಷ ಅಂಡರ್ ಯುವತಿಯರ ವಿಭಾಗ: ೧
* ಜೂನಿಯರ್ ಗರ್ಲ್ಸ್ ಅಂಡರ್ 18 ವಿಭಾಗ: 2
* **ಐಟಿಟಿಎಫ್ ವಿಶ್ವ ಶ್ರೇಣಿ:**
* ಅಂಡರ್-೧೫ ವಿಭಾಗ: ೧೨ (೨೦೧೫)
* ಅಂಡರ್-೧೮ ವಿಭಾಗ: ೪೭
* ಅಂಡರ್-21 ವಿಭಾಗ: 100
* ಮಹಿಳಾ ವಿಭಾಗ: ೨೫೪.

## ಗೌರವ

## ಸಾಧನೆಲು

* **೨೦೧೪ಡ್: ೧೫ ವರ್ಸೊಡ್ದ್ ಕಮ್ಮಿ ಬಾಲೆಲೆನ ಕ್ಯಾಡೆಟ್ ಬೊಕ್ಕ ೧೮ ವರ್ಸೊಡ್ದ್ ತಿರ್ತ್‌ದ ಜೂನಿಯರ್:** ೩

### ೨೦೧೫ಡ್: ೧೫ ವರ್ಸೊಡ್ದ್ ಕಮ್ಮಿ ಬಾಲೆಲೆನ ಕ್ಯಾಡೆಟ್ ಬೊಕ್ಕ ೧೮ ವರ್ಸೊಡ್ದ್ ತಿರ್ತ್‌ದ ಜೂನಿಯರ್

### ೨೦೧೬ಡ್: ೧೫ ವರ್ಸೊಡ್ದ್ ಕಮ್ಮಿ ಬಾಲೆಲೆನ ಕ್ಯಾಡೆಟ್ ಬೊಕ್ಕ ೧೮ ವರ್ಸೊಡ್ದ್ ತಿರ್ತ್‌ದ ಜೂನಿಯರ್

## ತೂಲ

* ಸಾಯಿನಾ ನೆಹವಾಲ್
* ಕೆ.ಶ್ರೀಕಾಂತ್
* ಪಿ.ವಿ. ಸಿಂಧು

## ಉಲ್ಲೇಖೊಲು